1995R1429 — SK — 25.05.2007 — 006.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE KOMISIE (ES) č. 1429/95

z 23. júna 1995

o vykonávaní predpisov týkajúcich sa vývozných náhrad na výrobky spracované z ovocia a zeleniny, s výnimkou vývozných náhrad poskytovaných na základe pridaného cukru







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 426/86 z 24. februára 1986 o spoločnej organizácii trhu výrobkov spracovaných z ovocia a zeleniny ( 1 ), naposledy zmenené a doplnené nariadením (ES) č. 1032/95 ( 2 ), a najmä na jeho články 13 (8), 14 (5) a 14a (7), so zreteľom na nariadenie Rady (ES) č. 3290/94 z 22. decembra 1994 o úpravách a prechodných ustanoveniach potrebných v sektore poľnohospodárstva na to, aby sa zaviedli dohody uzavreté počas Uruguajského kola mnohostranných obchodných rokovaní ( 3 ), a najmä na jeho článok 3, keďže článok 13 (4) nariadenia (EHS) č. 426/86 vyžaduje ako podmienku poskytnutia vývoznej náhrady vývoznú licenciu; keďže nariadenie Komisie (EHS) č. 3719/88 ( 4 ), naposledy zmenené a doplnené nariadením (ES) č. 1199/95 ( 5 ), stanovuje podrobné pravidlá uplatňovania systému dovozných a vývozných licencií a stanovuje postup predkladania osvedčení na poľnohospodárske výrobky; keďže nariadenie Komisie (EHS) č. 3846/87 ( 6 ), naposledy zmenené a doplnené v nariadení (ES) č. 836/95 ( 7 ), zavádza nomenklatúru poľnohospodárskych výrobkov pre vývozné náhrady; keďže nariadenie Komisie (EHS) č. 3665/87 ( 8 ), naposledy zmenené a doplnené nariadením (ES) č. 331/95 ( 9 ), stanovuje podrobné spoločné pravidlá o uplatňovaní systému vývozných náhrad na poľnohospodárske výrobky; keďže tieto podrobné pravidlá treba doplniť osobitnými pravidlami na výrobky vzniknuté spracovaním z ovocia a zeleniny; keďže podľa článku 13 (1) nariadenia (EHS) č. 426/86 je potrebné stanovovať vývozné náhrady tak, aby sa pri tom náležite zohľadnili limity vyplývajúce z dohôd uzavretých podľa článku 228 zmluvy; keďže Komisia musí stanoviť sadzby vývozných náhrad a maximálne množstvá, na ktoré možno vývoznú náhradu poskytnúť; keďže tieto sumy a množstvá musia byť určené na celú lehotu platnosti vývozných licencií; keďže ich možno upravovať podľa hospodárskych podmienok; keďže je potrebné zabezpečiť, aby sa tieto vyvážané množstvá riadili veľmi presne, je potrebné, aby sa vývozná náhrada na vývozné licencie určila vopred; keďže je potrebné poskytnúť čas na zváženie ešte pred vydaním licencie, a treba podrobne stanoviť, aké údaje sa majú predložiť Komisii a v akej forme; keďže členské štáty by mali určiť orgány zodpovedné za vydávanie týchto licencií; keďže vydanie licencie by malo podliehať zloženiu záruky a predloženiu vyhlásenia, že výrobky sa získali z ovocia a zeleniny dopestovaných v rámci spoločenstva; keďže v rámci limitov nesmie vyvezené množstvo, na ktoré možno vyplatiť vývoznú náhradu, presiahnuť množstvo, na ktoré sa žiadala licencia; keďže členské štáty by mali pravidelne predkladať Komisii určité informácie o žiadostiach o licencie; keďže Riadiaci výbor pre výrobky spracované z ovocia a zeleniny nepredložil v rámci lehoty, ktorú určil jej predseda, žiadne stanovisko, PRIJALA TOTO NARIADENIE:







Článok 1

1. Sadzby vývozných náhrad podľa článku 13 (3) nariadenia (EHS) č. 426/86 na výrobky, na ktoré sa poskytuje vývozná náhrada, vzniknuté spracovaním ovocia a zeleniny, sa stanovia súčasne s množstvami, na ktoré sa môžu udeliť licencie s vopred určenou náhradou.

2. Sadzby a množstvá podľa odseku 1 sa určia na každé obdobie, na ktoré sa vydáva licencia.

3. Ak je to potrebné, množstvá uvedené v odseku 1 možno upraviť na základe trendov výroby v rámci spoločenstva a predpokladov vývozu.

Článok 2

Členské štáty určia agentúru alebo agentúry zodpovedné za vydávanie vývozných licencií podľa článku 13 (4) nariadenia (EHS) č. 426/86 a budú o tom informovať Komisiu.

Článok 3

1. Vývozcovia budú žiadať o licenciu (s určením vývoznej náhrady vopred) kompetentné orgány členských štátov s tým, že sa vývozná náhrada poskytne v sadzbe, ktorá platila v deň podania žiadosti.

K žiadosti o licenciu budú priložené tieto doklady:

▼M3

— zloženie záruky vo výške 20 EUR na tonu čistej váhy až po limit sadzby náhrady,

▼B

— vyhlásenie, že výrobky, ktoré sa majú vyvážať, sa získali z ovocia alebo zeleniny dopestovanej v spoločenstve.

2. Žiadosť o licenciu a licencia budú v kolónke 16 obsahovať jedenásťciferný kód výrobku podľa nomenklatúry poľnohospodárskych výrobkov uvedenej v nariadení (EHS) č. 3846/87.

▼M2

V žiadosti o povolenie alebo v povolení možno však uviesť naraz viac ako jeden kód, ak sú tieto kódy výrobkov v tej istej kategórii a sadzba náhrady je rovnaká.

▼B

V zmysle druhého odseku článku 13a nariadenia (EHS) č. 3719/88 znamená kategória niektorú z týchto tried výrobkov:

— sušené hrozienka patriace pod kód KN 0806 20,

— dočasne konzervované čerešne patriace pod kód KN 0812 10,

— paradajky pripravené alebo konzervované inak než octom alebo kyselinou octovou patriace pod kód KN 2002 10,

— ovocie, konzervované cukrom, patriace pod kód KN 2006,

— orechy iné než arašidy, preparované, patriace pod kód KN 2008 19,

— pomarančová šťava patriaca pod kód KN 2009 11 a 2009 19, s obsahom cukru 10o Brix alebo viac, ale menej než 22o Brix,

— pomarančová šťava patriaca pod kód KN 2009 11 a 2009 19, s obsahom cukru 22o Brix alebo viac, ale menej než 33o Brix,

— pomarančová šťava patriaca pod kód KN 2009 11 a 2009 19, s obsahom cukru 33o Brix alebo viac, ale menej než 44o Brix,

— pomarančová šťava patriaca pod kód KN 2009 11 a 2009 19, s obsahom cukru 44o Brix alebo viac, ale menej než 55o Brix,

— pomarančová šťava patriaca pod kód KN 2009 11 a 2009 19, s obsahom cukru 55o Brix alebo viac.

▼M6

3. Kolónka 22 licencie obsahuje jednu z poznámok uvedených v prílohe.

▼M1

4. V deň, kedy sa predložia žiadosti, subjekt nemôže predložiť žiadosť o povolenie na množstvo, ktoré presahuje množstvo stanovené pre daný výrobok počas príslušného alokačného obdobia.

Ak sa stanovené množstvo počas alokačného obdobia zvýši, následné žiadosti sa nemôžu týkať množstva, ktoré je väčšie ako rozdiel medzi množstvom ustanoveným pred zvýšením a množstvom ustanoveným po zvýšení.

Členské štáty zamietnu všetky žiadosti, ktoré v čase ich predloženia nespĺňajú horeuvedené ustanovenia.

▼B

Článok 4

1. Komisia skontroluje za každý deň podávania žiadostí, či celkové požadované množstvá podľa článku 3 za každú kategóriu výrobkov podľa článku 3 (2) nepresahujú množstvo, uvedené v článku 1,

— ►M2 znížené o množstvá, na ktoré sa vydali alebo sa práve vydávajú povolenia so stanovením náhrady vopred ◄ , nie však licencie vydané na účel potravinovej pomoci, ako je to uvedené v článku 10 (4) Dohody o poľnohospodárstve, uzavretej počas Uruguajského kola mnohostranných obchodných rokovaní,

▼M2 —————

▼B

— zvýšené o všetky množstvá obsiahnuté v žiadostiach stiahnutých podľa odseku 4 tohto článku,

— zvýšené o všetky množstvá, na ktoré sa vydali licencie, ktoré sa však nevyužili,

— zvýšené o všetky množstvá, ktoré sa nevyužili v rámci odchýlky, zakotvenej v článku 8 (5) nariadenia (EHS) č. 3719/88.

Keď je uvedené množstvo prekročené, Komisia rozhodne o znížení percenta alebo o zamietnutí žiadostí.

2. Vývozná licencia sa vydá na piaty pracovný deň po dni podania žiadosti, za predpokladu, že sa v tejto lehote nepodnikli nijaké kroky uvedené v odseku 1.

3. Licencia je platná päť mesiacov odo ►M2 dátum ich vydania v zmysle článku 21 odseku 2 nariadenia (EHS) č. 3719/88 ◄ .

4. Ak sa podľa odseku 1 určí zníženie percenta, žiadosť o licenciu možno do desiatich pracovných dní odo dňa zverejnenia tohto percentuálneho krátenia stiahnuť. Stiahnutie spôsobí uvoľnenie zálohy. Záloha sa uvoľní aj v prípade zamietnutia žiadostí.

▼M2

Ak sa povolenie vydalo pred stiahnutím žiadosti o povolenie, toto povolenie sa musí príslušnej agentúre uvedenej v článku 2 vrátiť na zrušenie spolu s oznámením o stiahnutí žiadosti o povolenie.

▼B

5. Množstvá vyvážané v rámci odchýlky, zakotvenej v článku 8 (4) nariadenia (EHS) č. 3719/88, nemajú nárok na vyplatenie náhrady.

▼M2 —————

▼M3

Článok 6

1. Členské štáty Komisii oznámia na každú kategóriu výrobkov:

a) celkové množstvá, na ktoré sa žiadali povolenia, okrem množstiev, ktoré sa týkajú žiadostí zamietnutých podľa článku 3 odseku 4;

b) celkové množstvá, na ktoré sa povolenia stiahli podľa článku 4 odseku 4;

c) celkové množstvá, na ktoré sa povolenia vydali, ale nepoužli;

d) celkové množstvá, ktoré sa nepoužili v rámci tolerancie stanovenej v článku 8 odseku 5 nariadenia Komisie (ES) č. 1291/2000 ( 10 ).

Ak nevznikli žiadne množstvá na oznámenie, v oznámení sa uvedie slovo „nula“.

2. Oznámenie musí:

a) zahŕňať, kde je to vhodné, slová „potravinová pomoc GATT“, ak sa oznámenie týka náhrady udelenej v súvislosti s potravinovou pomocou, ako ju ustanovuje článok 10 odsek 4 Dohody o poľnohospodárstve uzavretej počas Uruguajského kola mnohostranných obchodných rokovaní;

b) sa Komisii zaslať elektronickou poštou (e-mail) s použitím formulára, ktorý členským štátom na tento účel dodá Komisia.

3.

a) Oznámenia sa vykonajú každý týždeň v pondelok a štvrtok najneskôr do 12.00 hodiny (bruselského času) v prípade žiadostí podaných v každý pracovný deň odo dňa predchádzajúceho oznámenia až do dňa predchádzajúceho dňu daného oznámenia a tiež v prípade informácií o stiahnutých a nepoužitých množstvách, ktoré členské štáty obdržali v tom istom období. Ak u Komisie na pondelok alebo štvrtok pripadá deň štátneho sviatku, Komisia môže deň oznámenia dočasne zmeniť.

b) Ak je deň oznámenia, na ktorý sa vzťahuje bod a), národným dňom štátneho sviatku, daný členský štát zašle toto oznámenie v pracovný deň, ktorý bezprostredne nasleduje po tomto národnom dni štátneho sviatku, a to najneskôr do 15.00 hodiny (bruselského času).

▼B

Článok 7

Poskytnutie náhrady podľa článku 14a (2) nariadenia (EHS) č. 426/86 vylučuje možnosť poskytnutia náhrady podľa článku 14a (4) nariadenia (EHS) č. 426/86 a naopak.

▼M4

Article 7a

1. Where the differentiation of the refund is the result solely of a refund not having been fixed for Estonia, and notwithstanding Article 16 of Commission Regulation (EC) No 800/1999 ( 11 ), proof that customs import formalities have been completed shall not be required for payment of the refund for products falling within CN codes 2008 and 2009.

2. The fact that a refund has not been fixed for the export of products falling within CN codes 2008 and 2009 to Estonia shall not be taken into account in determining the lowest rate of refund within the meaning of Article 18(2) of Regulation (EC) No 800/1999.

▼B

Článok 8

Toto nariadenie nadobúda účinnosť 26. júna 1995.

Článok 6 sa však začne uplatňovať od 29. júna 1995.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.

▼M3 —————

▼M6









PRÍLOHA

Poznámky uvedené v článku 3 ods. 3:

v bulharčine : Възстановяване при износ, валидно за не повече от … (количество, за което е издаден сертификата)

v španielčine : Restitución válida para … (cantidad por la que se haya expedido el certificado) como máximo

v češtine : Náhrada platná pro nejvýše … (množství, na které byla licence udělena)

v dánčine : Restitutionen omfatter højst … (den mængde, licensen er udstedt for)

v nemčine : Erstattung gültig für höchstens … (Menge, für die die Lizenz erteilt wurde)

v estónčine : Toetus kehtib maksimaalselt … (kogus, mille jaoks litsents on välja antud) toote kohta

v gréčtine : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

v angličtine : Refund valid for not more than … (quantity for which licence issued)

vo francúzštine : Restitution valable pour … (quantité pour laquelle le certificat est délivré) au maximum

v taliančine : Restituzione valida al massimo per … (quantitativo per il quale è rilasciato il titolo)

v lotyštine : Kompensācija attiecas uz ne vairāk kā … (daudzums, par ko izsniegta atļauja)

v litovčine : Grąžinamoji išmoka taikoma ne daugiau nei … (kiekis, kuriam išduota licencija)

v maďarčine : A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

v maltčine : Rifużjoni valida għal mhux aktar minn … (kwantità li għaliha ġiet maħruġa l liċenzja)

v holandčine : Restitutie voor ten hoogste … (hoeveelheid waarvoor het certificaat is afgegeven)

v poľštine : Pozwolenie ważne dla nie więcej niż … (ilość, dla której wydano pozwolenie)

v portugalčine : Restituição válida para … (quantidade em relação à qual é emitido o certificado), no máximo

v rumunčine : Restituire valabilă pentru maximum … (cantitatea pentru care a fost emisă licența de export)

v slovenčine : Náhrada platná pre maximálne … (množstvo, pre ktoré je povolenie vydané)

v slovinčine : Nadomestilo, veljavno za največ … (količina, za katero je bilo izdano dovoljenje)o

vo fínčine : Vientituki voimassa enintään … (määrä, jolle todistus on annettu) osalta

vo švédčine : Bidrag som gäller för högst … (kvantitet för vilken licensen skall utfärdas).